《会侄书》
宋代·左纬

忆昨宣和末，群凶聚韦羌。一朝逻巡尉，州县皆皇皇。

居民弃家逻，元稚纷抢攘。我时遭劫逐，与子空相望。

及兹建炎始，叛卒起钱塘。初闻杀长吏，寻亦及冠裳。

死者不为怪，生者反异常。子在贼围中，不知存与亡。

出处虽异域，阽危多备尝。骨肉非不亲，患难各自当。

回思见贼日，岂谓免杀伤。安知出深壁，犹得还故乡。

争言不死状，失声惊四旁。馀生偶然遂，万事皆可忘。

会我试新秫，放怀坐中堂。庭梧露舛碧，砌菊风催黄。

年华意未晚，蟋蟀已近床。对此复何待，五觞至十觞。

歌声咽寒月，舞袖破夜霜。岂无少年态，一醉乃尔狂。

此徒为酒使，酒力安得长。灯影照鬓发，百忧在中肠。

干戈时未息，盗贼势益张。与子归何处，相看两茫茫。

作者简介：左纬（？～约1142）字经臣，号委羽居士，黄岩县（今浙江黄岩区）城东永宁山下人。少时以诗文闻名台州。早岁从事举子业，后以为此不足为学，弃去，终身未仕。